Ribe Stifts Adresseaviser, 1843-10-16
Indenlandske Efterretninger. J Slutningen af Geheimeraad Stemanns Biographie i "Dansk Pantheon, hedder det: "J Grev Schimmelmanns Alderdomssvaghed deeltog Stemann i Ledelsen af det udenlandske Departement og forestod det efter hans Død i et Aarstid. Han roses for en selvstændig Politik, en rask Handlen under klog Benyttelse af Tidsforholdene, og en kraftig Optræden mod fremmede Magters Repræsentanter. Allerede 1828 blev han Ridder af Elephanthen, og 1840 de kongelige Ordeners Vice-Cantsler. Han ansees for at have fraraadet Jndførelsen af stænderske Jnstitutioner udenfor Holsteen og navnlig den provindsielle Adskillelse af det øvrige Monarchi. Som Medlem af den Forsamling, der traadte sammen for at discutere Stænderanordningen, gjorde man sig ikke de største Forventninger om ham, men det viste sig, at han netop her gjorde megen Nytte. Han skal ogsaa, hvor det var ham muligt, have virket for omfattende Lovgivningsforanstaltninger. Hans Charakteer som Statsmand er fornemmelig en kraftig, men retsindig Villie, utrættelig Virksomhed og Arbeidsdygtighed, stræng Ubøielighed i at fremme sin Overbeviisning om det Rette, forenet med et vist Talent til at sætte sin Mening igjennem, samt Agtelse for Kraft og Dygtighed i Retninger, der ere hans modsatte; energisk Overholden af Principer, uden personlig Hensyn (han skal saaledes i Statsraadet ofte have viist stor Uafhængighed), og i det Hele et ægte dansk Sindelag. Man kan kalde ham radikal, forsaavidt som han kun under omfattende og indgribende Forholdsregler, og er en Fiende af halve. En saadan Charakteer indgyder Agtelse, selv om man er uenig med den i Resultaterne. Stemann er under Middelhøiden, men af stærk, undersætsig Bygning, og besidder med sine 79 Aar en næsten ungdommelig Livlighed. Som Privatmand udmærker han sig ved stor Jovialitet, en oprigtig og velvillig Deeltagelse for dem, med hvem han kommer i Berørelse, hvorfor han ogsaa er i Besiddelse af deres Hengivenhed, samt en sjelden Gave til at vinde en mindre Kreds, uden at træde overveiende frem i større Forsamlinger. Han har havt 6 Børn, en Søn (nu Amtmand i Sorø) og 5 Døttre, af hvilke de to yngste for faa Aar siden ere døde. Paa dette smertelige Tab fulgte Frederik den Sjettes Død, til hvem han var knyttet ved inderlig Hengivenhed, og snart staaer han uden Samtidige iblandt os. Han fører et for hans Stand tarveligt Liv, hans Bolig i Badstuestræde var aldeles intet aristokratisk Præg, intet Spor af Pragt eller Luxus, naar man besøger hans Forgemak, finder man mere simple og gammeldags Meubler, end hos de fleste Borgermænd i Byen. Det turde være, at hvis Folket havde kunnet besidde et nøiere, indre Kiendskab til det Stemannske Ministerium, og ikke blot var henviist til enkeltstaaende Resultater, vilde dette have fundet almindeligere Sympathi, man vilde da erkjende, at det saavel ved den Mands Herkomst, der staaer i Spidsen for det, som ved den Aand, der besjæler ham, i høiere Grad, end de fleste tidligere, har været et virkeligt Borger ministerium. - - J Anledning af denne Biographie har Fædrelandet" anstillet nogle bemærkninger, iblandt hvilke læses: "Hvad hjelper det os, at Stemanns Fader og hans Moder vare borgerlige, at hans Kone var en "Jomfru, at han boer i Badstuestræde og at der findes gammeldags Meubler i hans Forstue, naar under hans Ministerium de høiere Statsposter næsten udelukkende ere besatte med Adelige, skjøndt disse i Dygtighed sandelig ikke staae overden dannede Middelstand, naar hans Administration ikke kan opvise en eneste virkelig demokratisk Foranstaltning, men tvertimod nye Baroniers Oprettelse o. s. v., og naar de enkelte Skridt, der ere skete i en mere folkelig Retning, ere skeete mod hans Villie. Og hvilken Jndskræntning maa ikke den ham tillagte Roes for Selvstændighed lide, naar han vedbliver at være Minister, uagtet hans Mening i de vigtigste Sager ikke har kunnet trænge sig igjennem. Er det sandt, at han modsatte sig Stændernes Jnførelse, Landets Sønderlemmelse i Provindser o. s. v., hvorfor erhan da Minister endnu den Dag idag, Vi underskrive Meget af hvad der i den kritiserende Biographier sagt til Stemanns Roes, og vi finde det meget naturligt, at Pantheon ikke indlader sig paa at opponere mod det herskende Regjeringssystem, men vimaae protestere imod, at en offentlig Charakteer, der netop finder sin bedste Roes i sin bestemte og faste Afsluttethed, forvanskes ved at tillægges Egenskaber, der ikke blot ere ham fremmede, men aldeles modsatte; og er det sandt, hvad der i Biographien siges om Stemanns personlige Charakteer, da maa han selv vide os Tak for denne Protest."